เล็งใช้ ม.44 หยุดออกใบอนุญาตรถตู้ใหม่ คาดหมดภายในปี 62 - เปลี่ยนใช้ไมโครบัสภายใน 6 เดือน
วิษณุ เผยเล็งใช้ ม.44 แก้ปัญหารถตู้ ชงเข้า ครม. พร้อมงดออกใบอนุญาตรถตู้เป็นรถขนส่งสาธารณะปี 62 ขณะที่ คมนาคม ชี้ 6 เดือนโละรถตู้ กทม.-ตจว. 5 พันคัน เปลี่ยนใช้ไมโครบัสแทน6 ม.ค. 2560 สื่อหลายสำนักรายงานตรงกันว่า เมื่อเวลา 10.00 น. วิษณุ เครืองามรองนายกรัฐมนตรี ให้สัมภาษณ์ถึงกรณีกระทรวงคมนาคมเสนอให้ใช้อำนาจตามมาตรา44 แก้ปัญหารถตู้สาธารณะที่มักเกิดอุบัติเหตุโดยเฉพาะกรณีล่าสุดเมื่อช่วงปีใหม่ที่ผ่านมาว่าการแก้ปัญหานี้เป็นข้อสั่งการของนายกรัฐมนตรีไม่ใช่เกิดจากกรณีอุบัติเหตุรถกระบะชนกับรถตู้จนมีผู้เสียชีวิต 25คนเพียงอย่างเดียว ก่อนหน้านี้สำนักงานตำรวจแห่งชาติ(สตช.)ได้เสนอร่างพ.ร.บ.การจราจรทางบก ให้คณะรัฐมนตรี (ครม.)พิจารณาแล้วอีกทั้งมีคณะกรรมการชุดหนึ่งเกี่ยวกับความปลอดภัยจากการจราจรทางบกที่มีพล.อ.ประวิตร วงษ์สุวรรณ รองนายกฯและรมว.กลาโหมเป็นประธานได้เสนอมาตรการต่างๆเข้าสู่ที่ประชุมคณะรัฐมนตรีเมื่อเดือน ต.ค. 2559หลายอย่างต้องออกกฎหมายอาจล่าช้า เมื่อเกิดเหตุรถตู้ชนรถกระบะขึ้น นายกฯจึงสั่งการว่ามาตรการต่างๆต้องใช้เวลาอาจมีอุบัติเหตุขึ้นได้อีกในช่วงวันหยุดยาวจึงให้ดึงเอาบางเรื่องออกมาใช้ไปพรางก่อนด้วยมาตรา 44ส่วนที่เหลือก็แก้กันไป เสร็จเมื่อไหร่ มาตรา 44ที่เกี่ยวข้องกับเรื่องนี้ก็หมดไปเมื่อวันที่ 5 ม.ค. ที่ผ่านมา ผมได้หารือกับหน่วยงานที่เกี่ยวข้อง อาทิกรมการขนส่งทางบก สตช. กรมป้องกันและบรรเทาสาธารณภัยโดยยกกรณีอุบัติเหตุดังกล่าวเป็นตัวอย่างทำให้เห็นข้อบกพร่องซึ่งเคยพิจารณากันมาแล้ว เช่นการใช้รถ สภาพรถความเร็ว คุณภาพผู้ขับขี่ผมจึงให้แต่ละหน่วยงานไปพิจารณาข้อเร่งด่วนแล้วให้เสนอมาที่ผมเพื่อดำเนินการตามขั้นตอนต่อไปส่วนอะไรที่ต้องเสนอต่อสภาฯก็ให้ดำเนินการไป สำหรับรถตู้ที่เกิดเหตุนั้นถือเป็นรถที่มีสภาพไม่เหมาะเป็นรถโดยสารสาธารณะซึ่งมีใช้อยู่ในประเทศไทยจำนวนมากเจ้าหน้าที่ตำรวจได้นำข้อมูลมาแสดงให้ดูในที่ประชุม ซึ่งเห็นว่ามีปัญหาที่ตัวรถ ดังนั้นหน่วยงานที่เกี่ยวข้องต้องไปดูว่าอะไรที่ใช้กฎหมายปกติได้ก็ทำไปอะไรที่เร่งด่วนก็จะใช้มาตรา 44 ไปพลางก่อน วิษณุ กล่าวขณะที่วานนี้ (5 ม.ค.60) เชิดชัย สนั่นศรีสาคร รองอธิบดีกรมการขนส่งทางบก(ขบ) เปิดเผยว่า พิชิต อัคราทิตย์ รัฐมนตรีว่าการกระทรวงคมนาคม ได้เชิญ ขบ.ไปหารือเกี่ยวกับแผนการพัฒนาความปลอดภัยรถตู้โดยสารสาธารณะ โดย พิชิต ต้องการให้ ขบ.เร่งรัดระยะเวลาการปรับเปลี่ยนรถตู้โดยสารเป็นรถไมโครบัสขนาด 20 ที่นั่ง ภายในระยะเวลา 6 เดือนนับจากนี้ หรือเริ่มตั้งแต่กลางปี 2560 ซึ่งเร็วกว่าแผนเดิมของ ขบ.ที่ตั้งเป้าให้ทยอยเริ่มปรับเปลี่ยนตั้งแต่ปี 2562-2564 โดยระยะแรกจะเร่งรัดให้ปรับเปลี่ยนรถตู้โดยสารหมวด 2 ที่วิ่งระหว่าง กทม.- ต่างจังหวัดก่อน ซึ่งปัจจุบันมีจำนวนประมาณ 5 พันคัน จากนั้นในระยะที่ 2 จึงจะปรับเปลี่ยนรถตู้โดยสารหมวด 3 ที่วิ่งระหว่างจังหวัด – จังหวัด
วิษณุ เผยเล็งใช้ ม.44 แก้ปัญหารถตู้ ชงเข้า ครม. พร้อมงดออกใบอนุญาตรถตู้เป็นรถขนส่งสาธารณะปี 62 ขณะที่ คมนาคม ชี้ 6 เดือนโละรถตู้ กทม.-ตจว. 5 พันคัน เปลี่ยนใช้ไมโครบัสแทน 6 ม.ค. 2560
กระทรวงคมนาคม,ม.44,รถตู้,วิษณุ เครืองาม,เชิดชัย สนั่นศรีสาคร,ไมโครบัส